
įsakymu Nr. AT-961
KULTŪROS IR TURIZMO SKYRIAUS VYRESNIOJO SPECIALISTO  PAREIGYBĖS APRAŠYMAS

I. PAREIGYBĖS CHARAKTERISTIKA


1. Kultūros ir turizmo skyriaus vyresniojo specialisto pareigybė yra karjeros valstybės tarnautojo.


2. Pareigybės lygis – A


3. Pareigybės kategorija – 8.

II. PASKIRTIS


4. Kultūros ir turizmo skyriaus vyresniojo specialisto pareigybė reikalinga vykdyti savivaldybei priskirtas nekilnojamojo kultūros paveldo apsaugos funkcijas. Savivaldybės teritorijoje esančių nekilnojamųjų ir kilnojamųjų kultūros vertybių išsaugojimui, jų apskaitos bei savivaldybės kultūros vertybių registro vedimui.

                                                      III. VEIKLOS SRITIS


Specialioji veiklos sritis –  nekilnojamojo kultūros paveldo apsauga ,  bendroji veiklos sritis – dokumentų rengimas ir valdymas.                                              

                    IV. SPECIALŪS  REIKALAVIMAI  ŠIAS PAREIGAS EINANČIAM

VALSTYBĖS TARNAUTOJUI


5. Būti gerai susipažinusiam su Lietuvos Respublikos vietos savivaldos, Lietuvos Respublikos nekilnojamųjų  bei kilnojamųjų kultūros vertybių apsaugos įstatymais, kitais Vyriausybės įstatymais bei nutarimais, Kultūros vertybių apsaugos departamento, Valstybinės  paminklosaugos komisijos, savivaldybės tarybos, administracijos ir kitais teisiniais aktais, reglamentuojančiais paminklotvarkos sritį.


6. Turėti aukštąjį universitetinį arba jam prilygintą išsilavinimą.



7. Žinoti kultūros paveldo objektus ir jų saugojimo reglamentų reikalavimus.


8. Mokėti rengti raštus bei dokumentus, apimančius paveldosaugos sritį.


9. Gebėti sklandžiai reikšti mintis raštu ir žodžiu.


10. Būti kompetentingam, komunikabiliam, kūrybingam, tolerantiškam, sąžiningam, darbščiam, laikytis tarnybinės etikos.


         11. Mokėti užsienio kalbą, dirbti šiomis kompiuterio programomis MS „Word”, MS „Excel”, MS „Outlook”, Internet Explorer.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


12. Atliekant rajono savivaldybei priskirtas valstybės saugomų objektų apsaugos funkcijas:


12.1. tarpininkauti tarp valdytojų ir Kultūros paveldo departamento prie Kultūros ministerijos: priimanti valdytojų prašymus ir perduoti juos Kultūros paveldo departamento su savo pasiūlymais, teikia valdytojams atsakymus;


12.2. perduoti pranešimus Kultūros paveldo departamentui įstatyme numatytais atvejais;


12.3. tikrinti kultūros paveldo objektų būklę, kaupti informaciją ir teikti ją Kultūros paveldo departamentui kultūros ministro patvirtinta stebėsenos tvarka;


12.4. informuoti Kultūros paveldo departamentą apie rajono savivaldybės tarybos priimtus sprendimus dėl valstybės saugomų objektų bei vietovių;


12.5. teikti valdytojams įstatymu pagrįstus privalomus reikalavimus;


13. Rajono savivaldybės tarybos paskelbtų saugomų objektų atžvilgiu atlikti šias funkcijas:

            
13.1. rengti nekilnojamojo kultūros paveldo apsaugą reglamentuojančių teisės aktų projektus;

            
13.2. sudaryti su valdytojais valstybės saugomų kultūros paveldo objektų apsaugos sutartis;


13.3. teikti Valstybinei kultūros paveldo komisijai ir Kultūros ministerijai metines nekilnojamojo kultūros paveldo apskaitos, paveldotvarkos ir kontrolės programų vykdymo ataskaitas, taip pat šias institucijas informuoti apie užfiksuotus šio įstatymo pažeidimus;


13.4. teikti įstatymu pagrįstus apsaugos reikalavimus fiziniams ir juridiniams asmenims;


13.5. teikti Nekilnojamojo turto registro tvarkytojui įregistruoti nekilnojamuosius daiktus, kurie yra kultūros paveldo objektai, tokių objektų sudedamąsias dalis ar teritorijas, su nekilnojamojo kultūros paveldo apsauga susijusius juridinius faktus;


13.6. teikti Nekilnojamojo turto kadastro tvarkytojui įrašyti arba pakeisti kultūros paveldo objektų, kaip daiktinės teisės objektų, įteisinimo ir apribojimų naudotis nekilnojamuoju turtu duomenis;


13.7. administruoti kultūros paveldo objektų tvarkybą;


13.8. per mėnesį nuo pateikimo dienos teikti išvadas, ar valdytojų, ketinančių vykdyti kultūros paveldo objektų tvarkybą, parengti projektiniai siūlymai atitinka paveldosaugos reikalavimus;


13.9. organizuoti teritorijų planavimo dokumentų, įgyvendinančių šio įstatymo reikalavimus, rengimą;


13.10. tikrinti, kaip vykdomas Lietuvos respublikos Nekilnojamojo kultūros paveldo apsaugos įstatymas ir kiti nekilnojamojo kultūros paveldo apsaugą reglamentuojantys teisė aktai, kontroliuoti, ar nepažeidžiami šie teisės aktai;


13.11. kontroliuoti kultūros paveldo objektų tvarkybą ir priežiūrą.

            
13.12. rengti rajono savivaldybės nekilnojamojo kultūros paveldo apskaitos, paveldotvarkos, švietimo, lavinimo ir kitas paveldosaugos programas ir organizuoti jų vykdymą;

            
13.13. inicijuoti ir organizuoti kultūros paveldo objektų skelbimą rajono savivaldybės saugomais, teikti jų duomenis Kultūros vertybių registrui;

            
14. Bendradarbiauti su kitų savivaldybių paveldosaugos padaliniais nekilnojamojo kultūros paveldo apsaugos srityje.

            
15. Organizuoti tarptautinį bendradarbiavimą, susijusį su nekilnojamojo kultūros paveldo apsauga.

           
16. Teikti kitiems rajono savivaldybės padaliniams, įmonėms, įstaigoms, organizacijoms, kitiems juridiniams ir fiziniams asmenims siūlymus, metodinę ir dalykinę pagalbą nekilnojamojo kultūros paveldo išaiškinimo, saugojimo, pažinimo sklaidos, atgaivinimo klausimais.

           
17. Nustatyta tvarka nagrinėti fizinių ir juridinių asmenų prašymus, skundus, savivaldybės tarybos narių paklausimus ir rengti jiems atsakymus priskirtų funkcijų kompetencijos ribose. 

                    18. Turi teisę gauti iš valstybės ir savivaldybių institucijų, valdytojų, kitų fizinių ir juridinių asmenų informaciją apie kultūros paveldo objektus, apžiūrėti, fiksuoti ir tirti nekilnojamąsias kultūros vertybes ir nekilnojamuosius daiktus, kurie gali turėti vertingųjų savybių.


19. Masinių informavimo priemonių pagalba viešinti pažintinę informaciją apie kultūros paveldo objektus Šakių rajone.


20. Rinkti, kaupti ir sisteminti informaciją susijusią su kultūros paveldo objektais.


21. Inicijuoti vertingų savybių turinčių objektų įtraukimą Kultūros vertybių registrą.

           
22. Dalyvauti kitų institucijų ir įstaigų sudarytų komisijų ir darbo grupių veikloje pagal priskirtų funkcijų kompetenciją.

                    23. Vykdyti kitus Kultūros ir turizmo skyriaus vedėjo pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

                   24. Vyresnysis specialistas yra pavaldus ir atskaitingas savivaldybės administracijos Kultūros ir turizmo skyriaus vedėjui. 

